Golfklúbburinn Gljúfri hefur óskað eftir að endurnýja samstarfs og styrktarsamning sinn við sveitarfélagið endurnýjaðan . Fyrir nefndinni liggja samningsdrög til samþykktar . Æskulýðs - og menningarnefnd staðfestir fyrirliggjandi samning og felur Íþrótta - og tómstundafulltrúa að fylgja málinu eftir . Verðkönnun hefur verið gerð hjá nokkrum söluaðilum vatnsrennibrauta á Íslandi . Æskulýðs - og menningarnefnd leggur til að Íþrótta - og tómstundafulltrúa verði falið í samstarfi við framkvæmdafulltrúa Norðurþings að kostnaðargreina og útfæra tilboð frá Sport tæki ehf. og leggja fyrir næsta fund nefndarinnar . Jafnframt er erindinu vísað til framkvæmdanefndar . 4 . Erindi vegna húsnæðismála Rannsóknaseturs Háskóla Íslands á Húsavík Á 7. fundi Æskulýðs - og menningarnefndar þann 17. janúar síðastliðin var Íþrótta - og tómstundarfulltrúa falið að vinna greinargerð um mögulegar breytingar á starsemi Túns til að hægt sé að veita Rannsóknarsetri HÍ aðgang að húsinu . Greinargerðin er lögð fram til kynningar . Fyrir nefndinni liggur fyrir að taka afstöðu til mögulegra breytinga á starfsemi frístundar . Æskulýðs - og menningarnefnd fer þess á leit við fræðslunefnd að frístund verði fundinn staður innan veggja Borgarhólsskóla frá og með haustönn 2017 svo framarlega sem starfsemin hafi sitt eigið rými innan skólans . Varðandi ósk byggðarráðs um að leigja Rannsóknarsetri HÍ Tún er ekki hægt að taka afstöðu til þeirrar beiðni fyrr en framangreind leið hefur verið könnuð til hlítar . Nefndin felur Íþrótta - og tómstundafulltrúa að vinna málið áfram .